Norsk spiss ble historisk i Danmark

Pål Alexander Kirkevold har scoret i ni ligakamper på rad på toppnivå i Danmark.

Pål Alexander Kirkevold (t.h.), her som Sarpsborg-spiller i 2016, er i form for Hobro om dagen. Foto: Jon Olav Nesvold / NTB scanpix

15. okt. 2017 14:37 Sist oppdatert 15. oktober 2017

Det gjør Hobro-spilleren historisk. Søndag ble det 2-2 borte mot Horsens. I forrige serierunde tangerte nordmannen superligarekorden, og søndag rykket han forbi og tok den for seg selv. Kirkevold har elleve mål på tolv kamper for Hobro så langt denne sesongen.

Les også Sørloth kåret til månedens spiller i Danmark

I søndagens seriekamp mot Horsens scoret Kirkevold 1-1-målet i det 32. minutt. Før det hadde lagkamerat Rasmus Petersen fått marsjordre allerede etter sju minutters spill. Horsens tok ledelsen ved Jonas Thorsen før Kirkevolds utligning.

Les også For sju år siden fikk han tilbud om vaskejobb i Molde. Nå er han toppscorer i den danske superligaen.

Bubacarr Sanneh sendte vertene opp i 2-1 kort tid etter utligningen, men Björn Kopplin berget poeng for Kirkevold og co helt på tampen.

Yaw Amankwah fikk 81 minutter for bortelaget.

Resultatet gjør at Hobro står med 19 poeng etter 12 runder. Horsens har ett poeng mer. Begge lag henger med i teten i Danmark.